paragraph_text: U 17. godini emigrirao je u Sjedinjene Američke Države, gdje je trenirao s Hannesom Kolehmainenom, finskim olimpijskim pobjednikom iz 1912. Svejedno je nastupao za Finsku. Na Olimpijskim igrama u Parizu 1924. godine, osvojio je četiri zlatne medalje na: 10000 m, 3000 m sa zaprekama, 3000 m momčadski i momčadski u krosu. Na 10000 m poboljšao je svjetski rekord za više od 12 sekundi. Osvojio je i dvije srebrne medalje na 5000 m i u pojedinačnoj konkurenciji u kros utrci, oba puta bio je iza Pave Nurmija.